I Jammerbugt både regner og hagler der.

Nordjylland var ellers sat til at gå fri, da TV2 Vejret tidligere varslede regn fredag flere steder i landet. Men nu falder der både regn og hagl i Jammerbugt. - Det er dog kun helt lokalt, at bygerne vil ramme, men de steder, hvor de rammer, kan de sagtens blive kraftige, lød det fra TV2 Vejret. Nordjylland skulle ikke have Det var nemlig især to områder, der så ud til at være udsat for mulighed for skybrud fredag eftermiddag. - Dels Nordsjælland og Københavnsområdet, hvor byger dannet over Nordsjælland eller Skåne kan give meget regn og lyn på kort tid. Desuden kan bygerne være med hagl og ret kraftige vindstød. - Derudover vil man i Sydjylland også være udsat for kraftige byger fredag eftermiddag. Nu ser det dog ud til, at regnen alligevel har fundet vej til det nordjyske, for i Jammerbugt er der ved at være vådt hos de lokale. Hvor meget regn der vil falde, eller hvor lang tid det vil vare ved vides ikke, men mon ikke der er nogle landmænd eller andet, der nyder nedbøren, så længe det varer. Mulighed for regn i weekenden Muligheden for regn i det nordjyske er dog ikke helt udelukket, selvom der er minimale chancer, når man kigger mod weekenden. Her varsler DMI nemlig regn i flere steder i landet. - Prognosen indikerer ikke, at Nordjylland er den region, hvor der vil falde mest regn. Faktisk er jeg ret sikker på, de fleste nordjyder kommer til at gå gennem weekenden tørskoede, siger vagthavende ved DMI Anja Bergholdt. Hvis Nordjylland får regn i weekenden, vil det være meget små lokale byger, forklarer Anja Bergholdt. - Vi skal ind i næste uge, før nordjyderne får regn af betydning. Måske først natten til onsdag, før alle vil kunne mærke det, siger hun.